钦定古今图书集成/理学汇编/学行典/第202卷 > 卢鸣玉
## 钦定古今图书集成/理学汇编/学行典/第202卷 > 卢鸣玉

按《嵊县志》：卢鸣玉字君式，东隅人。崇祯丙子亚魁。公
车北上，中途念母，遽返棹旋里。庚辰登进士时见禁
廷内操炮声震地，逻卒讥严，巷中难偶语，叹曰：“国事
如此，可能久乎？家有衰亲，吾不敢贻母忧，不如灌园
撷蔬，朝夕为甘旨计。”观政归省，口占一联曰：“试看朱
绂方来日，正是黄粱未熟时。”南旋郁郁不乐至。江
病剧，有问之，惟以“不及面母”为恨，遂卒。